# Aigiszthosz

### A Wikipédiából, a szabad lexikonból.

| Ókorportál

Oresztész megöli Aigiszthoszt – Louvre

Aigiszthosz, görög mitológiai alak, mükénéi király. Thüesztész fia s egyben unokája is volt, mivel apja saját leányával, Pelopiával nemzette. Pelopiát később Atreusz vette el feleségül, aki a megszületett gyermeket a sajátjának gondolta, s akként is nevelte fel. Amikor Aigiszthosz felnőtt, Atreusz fel akarta használni Thüeszthész megölésére, ám ez utóbbi abban a kardban, amellyel Aigiszthosz meg akarta ölni, felismerte sajátját, amelyet régen Pelopiánál hagyott, s így rájött, hogy saját fia áll előtte. Aigiszthosz most már a valódi apja parancsának engedelmeskedve megölte Atreuszt, féltestvéreit, Atreusz fiait elűzte, s apjának visszaszerezte a trónt. Utóbb Agamemnón visszatért Spártába, bosszút állt a maga apjáért Thüesztészen, ám Aigiszthosz életét megkímélte. Aigiszthosz nem vonult hadba a Trója elfoglalására induló sereggel, Agamemnón távollétében, aki házát és országát rábízta, feleségének, Klütaimnésztrának a szeretője lett. Vele együtt tervelte ki a Trójából hazatérő Agamemnón meggyilkolását, majd elfoglalta Mükéné trónját. Hét évig uralkodott, mígnem Oresztész, Agamemnón idegen országba menekült fia bosszút nem állt rajta és saját anyján apja haláláért. Klütaimnésztrától két gyermeke született, Alétész és Erigoné.

Aigiszthosznak lehettek emberileg érthető indítékai az Atreidák elleni bosszúra, ennek ellenére az ókortól egészen máig egyöntetűen elítélik a történetét feldolgozó szerzők. Eugene O'Neill „Amerikai Elektra"-ja sorsát modern környezetbe ülteti át Adam Brandt alakjában. Az ókori képzőművészetben életének mindössze egyetlen mozzanatát ábrázolták: amikor Oresztész beledöfi kardját, erről legalább húsz vázafestmény, illetve dombormű maradt fenn. Zenei portréját Richard Strauss: „Élektra" című operájában leljük fel.

## [szerkesztés] Források

- Pecz Vilmos: Ókori lexikon, I–IV. kötet. Budapest, Franklin Társulat, 1904.

A lap eredeti címe "http://hu.wikipedia.org../../../a/i/g/Aigiszthosz.html"

Kategória: Görög mitológiai alakok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Brezhoneg
- Català
- Česky
- Deutsch
- Ελληνικά
- Español
- Français
- עברית
- Italiano
- Lietuvių
- Nederlands
- Polski
- Português
- Русский
- Svenska